Bills, Bills, Bills

"**Bills, Bills, Bills**" (בעברית: "**חשבונות, חשבונות, חשבונות**") הוא סינגל שהוקלט על ידי להקת הבנות האמריקאית דסטיניז צ'יילד. את השיר הוציאה לאור חברת התקליטים קולומביה רקורדס ב-31 במאי 1999, והוא נכלל כרצועה השלישית באלבום השני של הלהקה *[[The Writing's on the Wall]]*. מילותיו חוברו על ידי ביונסה נואלס, לטויה לאקט, קלי רולנד, קנדי וקווין בריסס, שגם הפיק את השיר.

"Bills, Bills, Bills" הפך לסינגל הראשון של הלהקה שהגיע למקום הראשון בבילבורד הוט 100 בארצות הברית. בנוסף, דורג בין עשרת השירים הפותחים של מצעי הפזמונים בבלגיה, קנדה, איסלנד, הולנד והממלכה המאוחדת. היה מועמד לשני פרסי גראמי בשנת 2000 – הופעת ה-R&B הטובה ביותר לצמד או ללהקה ושיר ה-R&B הטוב ביותר.

הווידאו קליפ הנלווה לשיר, בבימויו של דארן גרנט, צולם בסלון יופי כמחווה לאמה של ביונסה, טינה נואלס, שניהלה מספרה בצעירותה. בשנת 2021 צבר פופולריות רבה בשירותי הזרמות המוזיקה, כמו גם ביישומון ה"טיק טוק".

## רקע
"Bills, Bills, Bills" הוא אחת מחמש הרצועות בהן עבדה הדסטיניז צ'יילד עם קנדי וקווין בריסס. הרעיון לשיר עלה במוחה של קנדי בזמן ששהתה בחנות ליד בית מגוריה. היא שיתפה את בריגס, שהחל לעבוד על המקצב והלחן שלו. קנדי טוענת כי חלק ממילותיו התבססו על חוויות שקרו לה עם גברים שהכירה. חברות הלהקה הרחיבו מעט את הבתים כדי שיותאמו לאופיין. "Bills, Bills, Bills" הוא רצועת R&B, עם מספר כלי נגינה בהובלת צ'מבלו וסינתיסייזר.

## הוצאה לאור
"Bills, Bills, Bills" נשלח אל רדיו אורבני עכשווי ואל רדיו להיטים קצביים ב-31 במאי וב-1 ביוני 1999 בהתאמה. הוא פורסם במהדורה פיזית בארצות הברית על גבי תקליטור, תקליטור-מקסי, ויניל בגודל 12 אינץ' וקלטת שמע. בממלכה המאוחדת יצא לאור ב-12 ביולי בפורמט קלטת שמע ושני תקליטור-מקסי. ב-16 וב-26 ביולי הופץ גם בגרמניה ובצרפת בהתאמה כתקליטור-מקסי. מאוחר יותר, ב-20 ביולי, נשלח השיר לרדיו להיטים עכשוויים.

## הצלחה מסחרית
"Bills, Bills, Bills" נכנס לראשונה למצעד הבילבורד הוט 100 במקום ה-84. חמישה שבועות לאחר מכן הדיח את סינגל הבכורה של ג'ניפר לופז, "If You Had My Love", ועלה למקום הראשון. זה היה שירה הראשון של הדסטיניז צ'יילד שכבש את פסגת ההוט 100. הוא אף היה הסינגל התשיעי הנמכר ביותר ב-1999 בארצות הברית. "Bills, Bills, Bills" הגיע למקום הראשון במצעד שירי ה-R&B/היפ-הופ במשך תשעה שבועות רצופים. במצעד הסינגלים הבריטי הגיע בשיאו למקום השישי.

## וידאו קליפ
הווידאו קליפ צולם בסלון יופי, כמחווה לטינה נואלס, אמה של ביונסה ומעצבת האופנה של הקבוצה דאז. הוא מתחיל בוויכוח בין ביונסה לבן-זוגה סביב הבקשות הנשנות שלו לקחת את מפתחות הרכב שלה. חברות הלהקה במקביל מספרות לקוחות. לאחר מכן הן רוקדות סביב כיסאות מספרה ורודים. בסצנה אחרת לובשות הבנות תלבושות שחורות ולבנות, דמויות זברה, בעוד שגברים עייפים נראים בחדרים מאחוריהן. התפאורה הסופית של הסרטון מתרחשת מול קיר של חלונות. כאן, הבנות לובשות בגדים כחולים. הוא הוקרן בבכורה בחנויות של MTV ב-13 ביוני.

## רשימת השמעה

**סינגל אמריקאי (תקליטור וקלטת שמע)**
# "Bills, Bills, Bills" (גרסת אלבום) – 4:16
# "Bug a Boo" (קטע גזור) – 1:18
# "So Good" (קטע גזור) – 1:03
# "Now That She's Gone" (קטע גזור) – 1:11

**סינגל אמריקאי (תקליטור-מקסי, ויניל 12 אינץ'), סינגל אוסטרלי (תקליטור)**
# "Bills, Bills, Bills" (גרסת אלבום) – 4:16
# "Bills, Bills, Bills" (מיקס מועדונים דיגיטלי של בלאק-אן-גרוב) – 7:16
# "Bills, Bills, Bills" (א-קפלה) – 4:00
# "Bills, Bills, Bills" (מיקס לייבגיג אקסקלוסיבי של מאורייס) – 7:33
# "Bills, Bills, Bills" (דאב מיקס אקסקלוסיבי של מאורייס) – 8:04

**סינגל בריטי (תקליטור 1)**
# "Bills, Bills, Bills" – 4:16
# "Bills, Bills, Bills" (רמיקס בשם I Can't Go for That) – 3:57
# "No, No, No" – 3:30

**סינגל בריטי (תקליטור 2)**
# "Bills, Bills, Bills" – 4:16
# "Bills, Bills, Bills" (מיקס לייבגיג אקסקלוסיבי של מאורייס) – 7:33
# "With Me Part II" (בהשתתפות מאסטר פי) – 4:14

**סינגח בריטי (קלטת שמע)**
# "Bills, Bills, Bills" – 4:16
# "Bills, Bills, Bills" (רמיקס בשם I Can't Go for That) – 3:57

**סינגל אירופאי (תקליטור 1)**
# "Bills, Bills, Bills" – 4:16
# "I Can't Go for That" ("Bills, Bills, Bills" רמיקס רדיו) – 3:39

**סינגל אירופאי (תקליטור 2)**
# "Bills, Bills, Bills" – 4:16
# "I Can't Go for That" ("Bills, Bills, Bills" רמיקס רדיו) – 3:39
# "Bills, Bills, Bills" (רמיקס בשם I Can't Go for That) – 3:57
# "No, No, No (Part I)" – 4:07
# "With Me Part II" (בהשתתפות מאסטר פי) – 4:14

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים על כסף
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה בממלכה המאוחדת